Candida albicans

A Candida albicans a széles körben elterjedt „Candida” sarjadzógombák osztályának leggyakoribb faja. Normál körülmények között is megtalálható a szervezetben, a bél baktériumflórájának kontrollja alatt áll. Különböző változatai ismertek, a Candida gombatörzsek nem mind lehetnek jelen testünkben, de akár már születéskor is bekerülhetnek szervezetünkbe (például csecsemőkori szájpenész). A bél hasznos baktériumflórája (immunrendszerünk részét is képezi) szabályozza a bélben letelepedett gombák szaporodását, de ha az károsodást szenved, vagy megsemmisül, akkor a bélben lévő élesztőgomba elszaporodik, elözönli a szervezetet (száj, garat, illetve a nemi szervek nyálkahártyája). Normális esetben ezek a jótékony baktériumokkal együtt az említett szervek normál flóráját alkotják, amely elengedhetetlenül szükséges az adott szervrendszer kifogástalan működéséhez. Bőrhámlást okozhat.

Kit támadnak a gombák 
Naponta találkozhatunk kártékony gombákkal, de csak egyes emberek szenvednek a gombák okozta megbetegedésektől. A candida gombafajok túlzott elszaporodását candidiázis betegségnek nevezik. Hajlamosító tényezők:
 szerzett (AIDS, kemoterápia), vagy környezetből fakadó immunrendszer gyengeség
 táplálkozási elégtelenség
 antibiotikumok gyakori vagy huzamosabb ideig történő szedése
 Nátriumszegény diétát folytató személyek
 stressz, feszültség
 fogamzásgátlók, hormonkészítmények és szteroidok szedése
 cukorbetegség
 szénhidrátban (édesség) dús táplálkozás
 terhesség és a havi ciklus alatt történő hormonszint-ingadozás
 myeloperoxidáz hiány

A gomba túlterjedése által előidézett tünetek 
A gombák túlzott elterjedése több tünetet okozhat egyszerre, vagy külön-külön, s gyakran egyéb más szervi betegség tünetei mögé elbújva. Ezerarcú betegségről van szó, emellett más betegségek tüneteit is súlyosbítja. Természetesen a tünetek fő okozója a gombák által kibocsátott méreganyag.
A sok tünet közül csak néhány (rendszeri eloszlásban):

 fáradékonyság, fáradtságérzet
 kimerültség, letargia
 rosszkedv, labilis kedélyállapot, depresszió, pánikbetegség, halálfélelem, öngyilkossági hajlam
 feledékenység, emlékezetzavar (memóriazavar), szétszórtság, koncentráció-képesség csökkenés (fiatalkorban is)
 gondolkodási képtelenség (mintha nem ezen a bolygón élne), képtelen magán uralkodni
 bizonytalanság, határozatképtelenség
 fejfájás
 ingerlékenység, robbanékonyság, intolerancia
 gyomorégés, haspuffadás (kellemetlen, fájdalmas), gázképződés, hasfájdalom
 hasmenés vagy székrekedés
 éhség esetén jelentkező (esetleg remegéssel járó) rosszullét
 vastagbélgyulladás
 végbélnyílás viszketése
 vaginális panaszok: folyás, égő érzés, viszketés
 gyakori felfázás, hólyaghurut
 libidócsökkenés
 méhnyálkahártya-gyulladás, visszatérő petefészek-ciszták vagy -gyulladások, petevezeték-gyulladás, meddőség
 menstruációs zavarok, premenstruációs feszültség, PMS-tünetek
 férfiaknál makacs prosztatagyulladás
 látásromlás: kettős látás, homályos látás, szikrázó látás
 ismeretlen eredetű izomfájdalom, görcs, merevség, illetve ízületi bántalmak
 allergiás reakciók: élelmiszer-allergiák, asztma, vegyszerekkel szembeni érzékenység
 tartós hőemelkedés
 bőrtünetek: csalánkiütés, viszkető bőrfelületek, vörösödés, égő érzések a test bármely részein, ekcéma
 álmatlanság, alvászavarok, lidérces-üldözéses álmok
 hajhullás, korpásodás, hajzsírosodás
 testsúly csökkenés vagy elhízás
 pajzsmirigy cisztás megbetegedése, túl- vagy alulműködése
 gyermekek esetében: hiperaktivitás, tanulási nehézségek, gyakori felső légúti és középfül gyulladások, bőrviszketés, hasfájás, hasmenés, étvágytalanság

Amennyiben a felsorolt tünetek közül a vizsgálatok nem támasztanak alá semmilyen szervi elváltozást, akkor kell gondolni a Candida albicans gomba által okozott megbomlott egyensúlyra.

A Candida kimutatása 
A Candida jelenléte kimutatható a test valamennyi nyálkahártyájából, testnedvekből, kaparékból, székletből, vérsavóban lévő Candida-antitestek jelenlétéből.

Candida gyorsteszt 
A Candida kimutatása ma már otthon is használható Candida-gyorsteszttel is történhet.

Tudnivalók a tesztről:
 A teszt a Candida-fertőzés hüvelyből vett mintából történő kimutatására szolgál.
 Kimutatja a kezdődő és a már előrehaladott Candida-fertőzést is.
 A Candida albicans, a Candida glabrata, a Candida tropicalis mikrobákat és a kevert fertőzéseket egyaránt kimutatja.
 A teszt egyaránt működik a tünetekkel rendelkező, illetve specifikus tüneteket nem mutató betegeken is.
 Csak gombára érzékeny, működését bakteriális eredetű fertőzések, antibiotikumok, hormonok nem befolyásolják.
 Immunoassay alapú kvalitatív gyorsteszt.
 A Candida-gomba ellen termelt antigének hüvelyváladékból vett kvalitatív kimutatására alkalmas.
 A teszt bárki által könnyen használható, otthon könnyedén elvégezhető, pontos diagnózist és szinte azonnali eredményt ad.

Immunoassay alapú kvalitatív gyorsteszt 
A Candida-gomba ellen termelt antigének hüvelyváladékból vett kvalitatív kimutatására alkalmas.

Vérteszt 
Egyszerű, higiénikus vércsepp-vétellel kezdődik, a detektorlap SAMPLE furatába történő vérfelitatás, majd az előhívó folyadék rácseppentése után, nagy biztonsággal, 5 perc alatt kimutat öt, veszélyes mértékben elszaporodott és a bélrendszerből kijutott Candida-alfajt a szervezetünkben.

A candidiasis kezelése 
C. albicans gomba (ön)fertőzés, candidiasis esetén az alábbi szempontokat kell figyelembe venni (a pároknak együtt kell alkalmazniuk a kezelést!): egy elterjedt tévhit javasolja „alapfeladat a vér pH-ját 6 fölé vinni” – a vér pH-értéke élő emberben 7,4 körül nagyon szűk sávban állandó. A pH 6-os vér a halálos mértékű acidózist jelent, azonnali halált. A hüvely esetén éppenséggel a tejsavbaktériumok által kialakított savas mikrokörnyezet az ami véd a Candida fertőzés ellen.
 Szigorúan kerülni minden olyan élelmiszer-gyógyszer fogyasztását, amely a szervezet savasításával a gombák eledelét képezi: finomított cukor, cukorkák, fagylalt, édes – főként más éghajlati övekről behozott – gyümölcsök, csokoládé, cukrozott üdítőitalok, szörpök, élesztővel illetve fehér lisztből készült élelmiszerek, erjedt, illetve erjedéssel készült termékek, alkoholtartalmú italok, ecet, illetve ecetes élelmiszerek, penészgombás termékek (pl. kéksajtok), antibiotikumok felelőtlen használata, és minden olyan élelmiszer, amely megterheli a szervezetet és az immunrendszert.
 A fiziológiásan sózott szénhidrátok kivételt képeznek a tiltott élelmiszerek közül, mivel a só (NaCl) gátolja a patogén mikroorganizmusok életfolyamatait, egyben a candidáét is, valamint a fiziológiásan sózott szénhidrátok emésztésekor keletkező glükózt teljes mértékben a jótékony tejsavbaktériumok használják fel.
 Immunrendszert erősítő szerek fogyasztása (pl. olajfalevél-kivonat, amely antioxidáns).
 A szervezet méregtelenítő funkciójának elősegítése, megerősítése.
 A bél mikroflórájának megerősítése probiotikus készítmények segítségével.
 Gombaellenes szerek fogyasztása.

Irodalom 
 C. O. Truss:  Tissue Injury Induced by Candida Albicans  Journal of Orthomolecular Psychiatry vol. 7, no 1, 1978, 17–37. o.
 C. O. Truss:  The Missing Diagnosis Birmingham, Alabama, 1981
 W. G. Crook:  The yeast connection 2nd edition Jackson, TN: Professional books, 1984
 H. H. Markus – H. Finck:  Betegnek érzem magam, és nem tudom miért? (Candida albicans, a rejtőzködő betegség) Holistic, Budapest, 1993
 L. Chaitow:  Az antibiotikumok alkonya Bioenergetic, Piliscsaba, 1999
 G. Guzek – E. Lange:  Gombák a testünkben Magyar Könyvklub, Bp., 1999
 László Mária: Candidiasis (Divat, vagy a XXI. század betegsége?) White Golden Book, Bp., 2002
 J. M. Martin – Z. P. Rona:  Teljes Candida kézikönyv Kolumbusz, Budapest, 2002
 Jakucs Erzsébet: A mikológia alapjai ELTE Eötvös, Budapest, 1999
 Dr. Papp B. János: Candida – Igazságok és tévhitek (társszerzők: Antal Valéria–Arany Melinda–Chemez Flóra–Guba Rózsa–Jernei Anikó) Kiadó: Papp-Ker Kft., Budapest, 2003 
 Candida – Természetes segítség a bélgombák ellen – Kraske, Eva-Maria–Holló és Társa Könyvkereskedés Kft. – Budapest 2002 –  – 9639388696
 Vigyázz, a Candida fertőz! – Boldog Gizella – 
 Candida az ember- és állatgyógyászatban – Dr. Mahboubi Zine-El Abidine, Köles Erzsébet – Bio Ter Bt. – 2003 – 
 Zala Judit: Candidiasis: Napjaink problémája? Epinfo 9: 162-164. 2002
 Laccur M., Zunder T., Huber R. et al.: The pathogenetic significance of Candida colonisation – a systemic review an interdisciplinary and environmental medical point of view. Int. J. Hyg. Envirn Health 205:257-268. 2002
 Executive Committee of American Academy of Allergy and Immunology: Candidiasis hypersensitivity syndrome. J Allergy Clin. Immunol 78:271-273., 1986
 Dismukes W.E., Wade J.S., Lee J.Y. et al.: A randomised, double blind trial of nystatin therapy for the candidiasis hypersensitivity syndrome. N. Engl. J. Med. 323:1717-1723. 1990
 Morris D.H., Stare F.J.: Unproven diet therapies in the treatment of chronic fatigue syndrome. Arch. Fam. Med.: 2:181-186. 1993
 Weig M., Werner E., Frosch M., Kasper H.: Limited effect of refined carbonhydrate dietary supplementation on colonisation of the gastrointestinal tract of healthy subjects by Candida albicans. Am.J.Clin.Nutr. 69:1170-1173. 1999
 Edwads J.E. et al.: International Conference for the Development of a consensus on the management and prevention of severe candidal infection. Clin.Inf. Dis. 25:43-59., 1997
 Renforo L., Feder Jr. H.M., Lane T.J. et al.: Yeast connection among 100 patients with chronic fatigue. Am.J.Med.:86:165-168. 1989
 Peters, U. , Schütz, B.: Moderne Pilzdiagnostik als Parameter ganzheitlicher Therapie. Ärztezeitschrift für Naturheilverfahren, 36. : 1. , 1995
 Titokzatos nyavalyám / Bessenyei Odette – Budapest : VTECH 1999 BT, 2001. 
 Ferencsik István – Az élesztőgomba-fertőzések következményei, tünetei és gyógyítása, Budapest
 Tóth Gábor: Allergia- és Candida-kalauz, Pilis-Vet Bt. 2005,

Receptek 
 A Candida albicans élesztőmentes szakácskönyve – Pat Connolly – Forever Kiadó – 2003 –  – ()
 Étkezési javaslatok candida betegek számára – Boldog Gizella – AeroCenter Bt. – 2002
 Diétás könyv Candida gombásoknak, fogyókúrázóknak–Maros Szilvia– Silhouette Bt. – 2003 –  – 9632028066
 Verli Sándorné. 100 recept candidiasisban szenvedő betegek részére – 3. bőv. kiad. – Cegléd, 2005
 Molnárné Bíró Erzsi – Receptkönyv : anti-candida Szerző, 2002

További információk 
 Candida kezelése kókuszolajjal
 Candida diéta

Magyar lapok 
 Diétás receptek
 Startlap linkgyűjtemény
 Erdélyi Erzsébet Candida lapja

Angol nyelvű lapok 
 U.S. National Institutes of Health – Candida albicans genom
 NIH – Fenotípus váltás

Sarjadzógombák
Gombafajok
Tömlősgombák